Kun Jeesus jatkoi sieltä matkaansa, hänen peräänsä lähti kaksi sokeaa.
He huusivat: "Armahda meitä, Daavidin Poika!"
Ja kun Jeesus tuli perille, sokeat tulivat sisälle hänen luokseen.
Jeesus kysyi: "Uskotteko te, että minä voin auttaa teitä?"
"Uskomme, Herra", he vastasivat.
Silloin hän kosketti heidän silmiään ja sanoi: -
"Tapahtukoon teille niin kuin uskotte", -
ja heidän silmänsä aukenivat.
Jeesus varoitti heitä ankarasti: -
"Katsokaa, ettei kukaan saa tietää tästä."
Mutta lähdettyään sieltä he levittivät hänestä tietoa koko sillä seudulla.
Kun miehet olivat poistumassa, -
Jeesuksen luo tuotiin mykkä mies, jota vaivasi paha henki.
Jeesus ajoi hengen ulos, ja mykkä alkoi puhua.
Ihmiset hämmästyivät ja sanoivat: -
"Tällaista ei Israelissa ole koskaan nähty."
Mutta fariseukset sanoivat:
"Pääpaholaisen voimin hän pahoja henkiä karkottaa."
Jeesus kulki sitten kaikissa kaupungeissa ja kylissä.
Hän opetti synagogissa, julisti ilosanomaa taivasten valtakunnasta -
ja paransi kaikki ihmisten taudit ja vaivat.
Kun hän näki väkijoukot, hänet valtasi sääli, -
sillä ihmiset olivat näännyksissä ja heitteillä, -
kuin lammaslauma paimenta vailla.
Silloin hän sanoi opetuslapsilleen: -
"Satoa on paljon, mutta sadonkorjaajia vähän.
Pyytäkää siis herraa, jolle sato kuuluu, -
lähettämään väkeä elonkorjuuseen."
Jeesus kutsui kaksitoista opetuslastaan luokseen -
ja antoi heille vallan karkottaa saastaisia -
ja parantaa kaikkia tauteja ja vaivoja.
Nämä ovat niiden kahdentoista apostolin nimet: -
ensimmäisenä Simon, toiselta nimeltä Pietari, ja hänen veljensä Andreas, -
Jaakob Sebedeuksen poika ja hänen veljensä Johannes -
Filippus ja Bartolomeus, -
Tuomas ja publikaani Matteus, Jaakob Alfeuksen poika ja Taddeus, -
Simon Kananeus -
ja Juudas Iskariot, joka sitten kavalsi Jeesuksen.
Nämä kaksitoista Jeesus lähetti matkaan annettuaan heille ohjeet:
"Älkää menkö vierasheimoisten keskuuteen älkääkä -
mihinkään Samarian kaupunkiin. Sen sijaan menkää -
Israelin kansan eksyneiden lampaiden luo ja julistakaa: -
'Taivasten valtakunta on tullut lähelle.'
Parantakaa sairaita, herättäkää kuolleita, -
puhdistakaa spitaalisia ja ajakaa pois pahoja henkiä.
Lahjaksi olette saaneet, lahjaksi antakaa.
"Älkää varatko vyöhönne kultaa, hopeaa tai kuparia -
älkääkä ottako mukaanne laukkua, älkää ylimääräistä paitaa, -
älkää jalkineita tai sauvaa. Työmies on ruokansa ansainnut.
"Kun tulette johonkin kaupunkiin tai kylään, -
ottakaa selvää, kuka siellä on käyntinne arvoinen, -
ja jääkää asumaan hänen luokseen lähtöönne saakka.
Kun menette taloon, toivottakaa talon väelle rauhaa.
Jos talo on sen arvoinen, saakoon se toivottamanne rauhan,
mutta jos se ei ansaitse sitä, palatkoon toivotus teille takaisin.
Jos teitä jossakin talossa tai kaupungissa ei oteta vastaan -
eikä teidän sanojanne kuunnella, -
lähtekää sieltä ja pudistakaa pöly jaloistanne.
Totisesti: Sodoman ja Gomorran maa pääsee tuomiopäivänä -
vähemmällä kuin se kaupunki.